*Par iepirkumu procedūras “**Dažāda veida kravas transporta apkope un remonts” (ID Nr. RS 2025/28) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par iepirkuma procedūras “Dažāda veida kravas transporta apkope un remonts” (ID Nr. RS 2025/28) (turpmāk – iepirkuma procedūra) nolikuma prasībām.

**1. jautājums:**

Kāda nozīme ir Nolikumā 16.lappusē pievienotajai Tabulai Nr.1, nekur dokumentācijā neatrodam tai pielietojumu, lūdzu sniegt skaidrojumu.

**1.atbilde:**

Pasūtītājs paskaidro, ka iepirkuma procedūras Nolikuma 16.lappusē pievienotā Tabula Nr.1 ir iepirkuma procedūras Nolikuma 1.pielikuma “Tehniskās specifikācija” sastāvdaļa, kas nosaka Pretendenta minimālās tehnisko spēju prasības iepirkuma priekšmeta (kravas automašīnu apkopes un remonta pakalpojumi) nodrošināšanai.

**2. jautājums:**

Nolikuma 5.pielikumā, Līguma projektā, 4.5 punktā ir saprotams ka garantijas termiņš ir maināms lielums atkarībā no piedāvājuma, citēju: (*garantijas termiņš tiks norādīts saskaņā ar tehniskajā piedāvājumā piedāvāto*), bet Nolikuma 3.pielikumā, Tehniskais piedāvājums, nav atrodama vieta, kur šo prasību norādīt, lūdzu sniegt skaidrojumu, kur un kā jānorāda garantijas termiņi?

**2.atbilde:**

Pasūtītājs paskaidro, ka Pretendentam jānodrošina minimālie garantijas termiņi saskaņā ar iepirkuma procedūras 1.pielikuma “Tehniskā specifikācija” 2.2.punktu. Pretendents, iesniedzot tehnisko piedāvājumu, var papildu norādīt uzlabotu (garāka termiņa) garantiju.

**3. jautājums:**

Atsaucoties uz iepriekšējo 2. jautājumu , tā kā piedāvājuma izvēles kritērijs ir noteikts, kā saimnieciski visizdevīgākais piedāvājums, saskaņā ar Nolikuma 22.punktu, jautājums, tad kādēļ pretendenta sniegtais darbu un rezerves daļu garantiju ilgums neietekmē pretendenta izvēli?

**3.atbilde:**

Pasūtītājs paskaidro, ka saskaņā ar iepirkumu jomā nostiprinātajām atziņām, piedāvājuma izvēles kritēriju noteikšana ir Pasūtītāja rīcības brīvība, un Pasūtītājs ir tiesīgs kritēriju noteikšanā vadīties pēc savām vajadzībām noteikta veida pakalpojuma saņemšanā. Šajā iepirkuma procedūrā Pretendentu piedāvātais garantijas termiņš netiek vērts, jo tam nav izšķiroša nozīme.

Iepirkumu komisijas priekšsēdētāja K. Meiberga